שלומי סרנגה

שלומי סרנגה (נולד ב-7 באוקטובר 1973) הוא זמר ויוצר ישראלי. סרנגה נולד בתל אביב לאב יליד ספרד ולאם ממוצא בולגרי. אביו, איזידור, איש עסקים, היה אמרגן חובב לזמרים צעירים שביקשו לעשות מוזיקה יוונית בארץ, ובילה חלק ניכר מזמנו במועדוני הזמר היווני הראשונים ביפו. סוזי, אחותו הגדולה של שלומי, כתבה מילים לשירים בז'אנר המזרחי. שניים מהם מופיעים באלבום היו זמנים של זוהר ארגוב (1981). אביו של שלומי סרנגה נפטר ב-1988 כששלומי היה בן 15. דודו של שלומי, סמי סרנגה, לקח אותו תחת חסותו המוזיקלית, לימד אותו לנגן באורגן, וסייע לו להתחבר לתעשיית הזמר היווני. הפריצה הגדולה הראשונה של סרנגה הייתה עבודתו כ"זמר הבית" במועדון הלילה האתונאי - "חבית הזהב". סרנגה התגורר באתונה במשך כשנה, וצבר פופולריות רבה, בין השאר בשל הדמיון בין קולו של סרנגה לקולו של הזמר היווני הנודע סטליוס קזנג'ידיס. כשחזר סרנגה לארץ, בשנת 1995, הוציא את אלבום הבכורה שלו "מוזיקה יוונית ברמה אחרת". שנה אחר כך הוציא את "ניחוח יווני", כאשר על העטיפה האחורית הוא מצולם יחד עם קזנג'ידיס. בשנת 1998 הוציא סרנגה אלבום נוסף, "שר קזנג'ידיס", שבו מבצע סרנגה שירים של הזמר היווני סטליוס קזנג'ידיס. בשנת 2000 הוציא סרנגה את האלבום "חגיגה יוונית", שהחזיר את סרנגה להצלחה. אלבום זה הוא אחד האלבומים המצליחים של סרנגה. האלבום מכר 120,000 עותקים והוכתר לאלבום פלטינה. כעבור שנה הוציא סרנגה את האלבום "בבריזה יוונית" שכלל את הלהיט "הופה הופה". בשנת 2002 הקליט סרנגה עם הזמר מושיק עפיה את הדואט "חלום מתוק", ובאותה השנה יצא סרנגה לסיבוב הופעות ראשון ורשמי בארץ אשר יצא על גבי דיסק כפול בשם "שלומי סרנגה בהופעה חיה". תחילה 2 החלקים נמכרו בנפרד ורק ב-2005 הוציא סרנגה מהדורה כפולה. עד תקופה זו, כמעט כל שיריו של סרנגה היו ביוונית חוץ מנדירים ביותר לדוגמת "הזמן הישן" שיצא ב-2004 וכלל באלבום "הזמן הישן", הדואט עם יזהר אשדות "נערה מהצפון" שהוקלט במסגרת "מפגשיר" בערוץ 24 בשנת 2005, והשיר "מונו" שיצא בשנת 2008. בשנים שאחרי החל להקליט יותר בשפה העברית. בשנת 2009 הוציא סרנגה אלבום נוסף שנקרא "מונו", באלבום חלק מהשירים היו בעברית דוגמת "מונו" (שאותו הלחינה דיקלה), "האומנם" (חידוש לחוה אלברשטיין), והדואט "עוד יום יבוא" עם זוהר ארגוב, שהוקלט כאשר סרנגה שר ביוונית והקטעים שבהם זוהר שר מוקלטים מסקיצות ישנות של השיר. לשיר צולם קליפ המורכב מקטעים הלקוחים מהופעות של זוהר וסרנגה שולב בו באמצעות אפקט רקע ירוק וחלק באנגלית דוגמת "Don't Let Me Be Misunderstood" (של נינה סימון) אותו ביצע עם רד בנד. בשנת 2009 הוציא סרנגה סינגל נוסף לאלבומו הבא שנקרא "כל הנשים יפות". בשנת 2010 שיחק סרנגה בסדרת הטלוויזיה "אחד העם 101" בתפקיד שוטר, ושר את שיר הנושא של התוכנית "טבא טומבה". באותה השנה הוציא את השיר "גלו לו", חידוש של השיר "קולו לו" (בערבית: قولوا له, "תגידו לו"), של הזמר המצרי עבד אל-חלים חאפז. ב-2011 הוציא סרנגה את הדיסק "לא עזבתי מעולם". מאז הופיע סרנגה עם שמעון פרנס במופע מוזיקלי "חצי עולם כבר שר יוון". ב-2018 סרנגה ופרנס השתתפו ביחד גם בפרק בו טיילו ביוון, בתוכנית התיירות "חופשה VIP" בקשת 12. בשנת 1998, אימץ אורח חיים צמחוני, בשנת 2011 אימץ אורח חיים לקטו-צמחוני (נמנע מאכילת ביצים). נשוי ואב לשניים. השתתף כזמר אורח בשיר של טונה "למה לא עכשיו". מוזיקה יוונית ברמה אחרת (1995) ניחוח יווני (1996) שר קזנג'ידיס (1998) בבריזה יוונית (2001) חגיגה יוונית (2001) - אלבום זהב שר יוונית מהדורה מיוחדת - יצא ביוון לחנויות (2003) האוסף המשולש (2003) הזמן הישן (2004) זכה למעמד זהב האוסף היווני (2006) מונו (2009) זכה למעמד זהב לא עזבתי מעולם (2011) שלומי סרנגה (2015) מיסירלו (2018) בהופעה חיה -חלק א'\ב' (2002) בהופעה חיה -אלבום כפול (2005) ראש בראש-שלומי סרנגה ומושיק עפיה (2009) מדיה וקבצים בנושא שלומי סרנגה בוויקישיתוף אתר האינטרנט הרשמי של שלומי סרנגה שלומי סרנגה, ברשת החברתית פייסבוק שלומי סרנגה, סרטונים בערוץ היוטיוב שלומי סרנגה, במסד הנתונים הקולנועיים IMDb (באנגלית) שלומי סרנגה, באתר שירונט שלומי סרנגה, באתר ספוטיפיי שלומי סרנגה, באתר MusicBrainz (באנגלית) שלומי סרנגה, באתר Discogs (באנגלית) שלומי סרנגה, באתר Tab4u שלומי סרנגה, דף שער בספרייה הלאומית שלומי סרנגה, באתר MOOMA (בארכיון האינטרנט) בן שלו, עכבר העיר אונליין, שלומי סרנגה עובר אל המיינסטרים, באתר הארץ, 7 ביולי 2009 אבי שושן, שלומי סרנגה בהופעה: חזר הביתה, באתר ynet, 15 בדצמבר 2011 אבי שושן, "נראה לך ששלומי סרנגה יהיה פאסה?", באתר ynet, 22 באוגוסט 2012 אבי שושן, אחרי עשור: סרנגה ועפיה שוב יחד, באתר ynet, 21 בינואר 2014 אבי שושן, סרנגה: "כולם היום חושבים שייכנסו לגלגלצ", באתר ynet, 18 באוגוסט 2015 דפנה ארד, שלומי סרנגה כועס על הזמרים הצעירים שדוחקים מהבמה את מי שסללו את הדרך למהפכת המוזיקה המזרחית, באתר הארץ, 11 בפברואר 2016 דודי פטימר, ‏שלומי סרנגה: "הציעו לי 10,000 יורו ללילה ביוון, אבל ברחתי לישראל", באתר מעריב אונליין, 19 בינואר 2019 שגיא בן נון‏, שלומי סרנגה על הקורונה: "הייתי על הקרשים, כמו מת, שבועיים כמו סמרטוט", באתר וואלה, 1 בספטמבר 2020 בן שלו, שלומי סרנגה: "יש זמרים שמנסים לשכנע שתאמין להם, אני לא", באתר הארץ, 10 במרץ 2024 אבי שושן, למרות הקשיים בדרך, שלומי סרנגה חגג 30 שנות קריירה בשעתיים נדירות של שמחה, באתר ynet, 29 במאי 2024 מילים לשיר מונו - דיקלה, באתר שירונט פוסט בדף הפייסבוק של שלומי סרנגה, 2015 ערן בר-און, הכוכבים של שלומי, באתר ynet, 20 באוקטובר 2009